Ved Netto på Hadsundvej i Aalborg bankede manden sin 31-årige hustru på åben gade. Det fortæller vagtchef Karsten Højrup Kristensen fra Nordjyllands Politi. Flere vidner så optrinnet, som vagtchefen betegner som husspetakler i det offentlige rum. Kvinden forsøgte efter overfaldet at slippe væk fra sin mand. Det lykkes, og manden forlader stedet i sin bil. da politiet er ankommet til stedet vender manden dog tilbage til stedet og bliver anholdt. Flere medier skriver, at manden forsøgte at smide sin kone ud foran en bil, men disse oplysninger vil Karsten Højrup Kristensen ikke bekræfte. Han kan dog sige, at manden er sigtet efter den almindelige voldsparaggraf og altså ikke hverken grov vold eller drabsforsøg. Det er heller ikke besluttet, om man vil forsøge at få manden varetægtsfængslet. - Han får nok en overnatning i arresten og så skal vi have nogle jurister til at vurdere, om han skal i grundlovsforhør, siger Karsten Højrup Kristensen. De yderligere omstændigheder omkring hvorfor den 26-årige overfaldt sin kone, kender politiet ikke.

Referat:
Nordjyllands Politi har tirsdag over middag anholdt en 26-årig mand fra Aalborg. Opdateret.